Temeljem članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 18. stavka 1. podstavka 27. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21, 43/21-pročišćeni tekst), Općinsko vijeće Općine Jelenje na 12. sjednici održanoj dana 14.3.2023. donosi

**Odluku**

**o Izmjenama i dopunama Odluke o plaći i ostalim materijalnim pravima načelnika Općine Jelenje**

**Članak 1.**

U Odluci o plaći i ostalim materijalnim pravima načelnika Općine Jelenje („Službene novine Općine Jelenje“ broj 51/22) članak 4. mijenja se i glasi:

„Osnovica za obračun plaće Općinskog načelnika utvrđuje se u visini osnovice za obračun plaće državnih dužnosnika, prema propisima kojima se uređuju obveze i prava državnih dužnosnika.

Koeficijent za izračun plaće općinskog načelnika iznosi 4,55.“

**Članak 2.**

Članak 19. mijenja se i glasi:

Danom stupanja na snagu ove Odluke prestaje važiti Odluka o plaći i drugim pravima načelnika i zamjenika načelnika („Službene novine Primorsko-goranske županije“ broj 4/15 i 29/16 i „Službene novine Općine Jelenje“ broj 1/17, 20/19).

**Članak 3.**

Ova Odluka stupa na snagu osmog dana od dana objave u Službenim novinama Općine Jelenje.

KLASA: 024-04/23-01/1

URBROJ: 2170-20-03-01-03/23-12

U Dražicama 14.3.2023.

OPĆINSKO VIJEĆE OPĆINE JELENJE

PREDSJEDNICA

Izabela Nemaz